
DR 31.10.2016                                                                                                                                                   105               

 

 Tuan Yang di-Pertua, pelebaran private wing ini bukanlah kerana kerajaan sudah 
tidak ada duit atau kerajaan hampir muflis, maka kerajaan ini mengenakan caj kepada 
pesakit. Ternyatalah tuduhan-tuduhan itu adalah fitnah semata-mata. Jadi Tuan Yang di-
Pertua, saya akhiri ucapan saya dengan menyeru, marilah kita sama-sama menolak segala 
fitnah dan nista daripada pembangkang yang cuba membangkitkan isu-isu yang 
sebenarnya untuk kepentingan rakyat tetapi dituduh dan difitnah oleh kerajaan. Sekian... 
[Membaca sepotong doa dalam bahasa Arab]. Sik mohon menyokong. 

 Beberapa Ahli: [Bangun] 

 Timbalan Yang di-Pertua [Dato' Sri Haji Ismail bin Haji Mohamed Said]:  Ya, 
Yang Berhormat Pokok Sena. 

■1940 

Dato’ Haji Mahfuz bin Haji Omar [Pokok Sena]: Terima kasih Tuan Yang di-
Pertua, tahniah Tuan Yang di-Pertua dianugerahkan oleh... 

Timbalan Yang di-Pertua [Dato' Sri Haji Ismail Haji Mohamed Said]: Ya, 
tahniah juga negeri Kedah. 

Dato’ Haji Mahfuz bin Haji Omar [Pokok Sena]: Saya hendak mulakan 
perbahasan saya... 

Dato’ Wira Othman bin Abdul [Pendang]: Hebat pakaian Yang Berhormat Pokok 
Sena ini, cantik nampak. 

Dato’ Haji Mahfuz bin Haji Omar [Pokok Sena]: Hendak mengucapkan tahniah 
kepada pasukan Kedah dalam pertandingan bola sepak semalam berjaya mengalahkan 
Selangor dan menjadi johan kepada piala TM Piala Malaysia bagi tahun 2016. Tahniah 
kepada seluruh penyokong-penyokong Kedah. Puluhan ribu semalam berhimpun di 
Stadium Shah Alam bagi memberikan sokongan yang tidak berbelah bahagi kepada 
pasukan kesayangan ke bawah Tuanku Yang di-Pertuan Agong yang merupakan Sultan 
Negeri Kedah Darul Aman. Saya menganggap bahawa kemenangan semalam daripada 
komitmen pasukan negeri Kedah dan juga rakyat negeri Kedah seluruhnya adalah 
merupakan hadiah, anugerah yang tidak- sangat bermakna kepada Duli Tuanku Yang di-
Pertuan Agong yang akan kembali ke negeri Kedah untuk bersemayam di Istana Anak Bukit 
pada 12 Disember nanti yang mengakhiri perkhidmatannya sebagai Yang di-Pertuan 
Agong.  

Daulat Tuanku dan patik sangat menghargai kasih sayang Tuanku kepada rakyat 
negeri Tuanku dan apatah lagi perhatian yang sangat besar kepada pasukan bola sepak 
negeri Kedah. Tuan Yang di-Pertua, saya ingin juga menyebut bahawa kekesalan saya 
semalam ialah dalam pertandingan akhir itu, ketidakhadiran Menteri Belia. Saya boleh 
dikatakan begitu kerap menghadiri final Bola Sepak Piala Malaysia ini kerana saya 
menganggap bahawa ini walaupun tak lah sama macam Liga Primer atau Premier League 
tetapi di negara kita, inilah Premier League nya. Apa yang sepatutnya bagi saya bahawa 
sebagai sebuah kerajaan, Menteri Belia dan Sukan walaupun ini diuruskan oleh Persatuan 
Bola Sepak Malaysia, sewajarnya bagi saya, Menteri Belia dan Sukan sepatutnya hadir.  

Bukan Menteri Belia sekarang sahaja, Menteri Belia sebelum ini pun tidak 
kelihatan dalam beberapa game yang saya pernah menghadiri finalnya, tidak ada kelihatan. 
Ini adalah sangat tidak wajar dan begitu juga saya menyatakan kesal terhadap Presiden 
FAM juga tidak hadir, padahal ini merupakan program yang dikendalikan oleh FAM sendiri. 
Ini adalah sangat-sangat tidak wajar dan saya berharap bahawa perkara ini tidak harus 
berulang lagi pada pertandingan yang akan datang. Ketiganya yang saya hendak sebut 
ialah berkaitan dengan bajet ini, belanjawan ini. Saya lihat bahawa tiada satu pelan untuk 
mengatasi hal-hal yang berkaitan dengan ketirisan, kebocoran, keborosan yang disimpul 
sebagai satu kecurian wang negara yang berlaku selama ini. 

Ini sangat tidak sewajarnya, walaupun bagaimana bentuk, banyak mana 
peruntukan yang kita peruntukan tetapi kita tidak ada satu pelan yang strategik bagaimana 
hendak menghalang dan mengurangkan ketirisan dan kebocoran ini. Ini kerana ini 
merupakan isu yang sangat penting, yang sangat besar kerana dalam bajet kali ini disebut 
bahawa ada peruntukan bekalan air bersih RM732 juta, tabung bekalan air bersih RM500 
juta, geran berkaitan air bersih untuk 156 dan juga yang lain-lain lagi berkaitan dengan air 
bersih.  



Tuan Yang di-Pertua, pelebaran private wing ini bukanlah kerana kerajaan sudah tidak ada duit atau kerajaan hampir muflis, maka kerajaan ini mengenakan caj kepada pesakit. Ternyatalah tuduhan-tuduhan itu adalah fitnah semata-mata. Jadi Tuan Yang di- Pertua, saya akhiri ucapan saya dengan menyeru, marilah kita sama-sama menolak segala fitnah dan nista daripada pembangkang yang cuba membangkitkan isu-isu yang sebenarnya untuk kepentingan rakyat tetapi dituduh dan difitnah oleh kerajaan. Sekian... [Membaca sepotong doa dalam bahasa Arab]. Sik mohon menyokong. Beberapa Ahli: [Bangun]. Timbalan Yang di-Pertua [Dato' Sri Haji Ismail bin Haji Mohamed Said]: Ya, Yang Berhormat Pokok Sena. #1940. Dato' Haji Mahfuz bin Haji Omar [Pokok Sena]: Terima kasih Tuan Yang di- Pertua, tahniah Tuan Yang di-Pertua dianugerahkan oleh... Timbalan Yang di-Pertua [Dato' Sri Haji Ismail Haji Mohamed Said]: Ya, tahniah juga negeri Kedah. Dato' Haji Mahfuz bin Haji Omar [Pokok Sena]: Saya hendak mulakan perbahasan saya... Dato' Wira Othman bin Abdul [Pendang]: Hebat pakaian Yang Berhormat Pokok Sena ini, cantik nampak. Dato' Haji Mahfuz bin Haji Omar [Pokok Sena]: Hendak mengucapkan tahniah kepada pasukan Kedah dalam pertandingan bola sepak semalam berjaya mengalahkan Selangor dan menjadi johan kepada piala TM Piala Malaysia bagi tahun 2016. Tahniah kepada seluruh penyokong-penyokong Kedah. Puluhan ribu semalam berhimpun di Stadium Shah Alam bagi memberikan sokongan yang tidak berbelah bahagi kepada pasukan kesayangan ke bawah Tuanku Yang di-Pertuan Agong yang merupakan Sultan Negeri Kedah Darul Aman. Saya menganggap bahawa kemenangan semalam daripada komitmen pasukan negeri Kedah dan juga rakyat negeri Kedah seluruhnya adalah merupakan hadiah, anugerah yang tidak- sangat bermakna kepada Duli Tuanku Yang di- Pertuan Agong yang akan kembali ke negeri Kedah untuk bersemayam di Istana Anak Bukit pada 12 Disember nanti yang mengakhiri perkhidmatannya sebagai Yang di-Pertuan Agong. Daulat Tuanku dan patik sangat menghargai kasih sayang Tuanku kepada rakyat negeri Tuanku dan apatah lagi perhatian yang sangat besar kepada pasukan bola sepak negeri Kedah. Tuan Yang di-Pertua, saya ingin juga menyebut bahawa kekesalan saya semalam ialah dalam pertandingan akhir itu, ketidakhadiran Menteri Belia. Saya boleh dikatakan begitu kerap menghadiri final Bola Sepak Piala Malaysia ini kerana saya menganggap bahawa ini walaupun tak lah sama macam Liga Primer atau Premier League tetapi di negara kita, inilah Premier League nya. Apa yang sepatutnya bagi saya bahawa sebagai sebuah kerajaan, Menteri Belia dan Sukan walaupun ini diuruskan oleh Persatuan Bola Sepak Malaysia, sewajarnya bagi saya, Menteri Belia dan Sukan sepatutnya hadir. Bukan Menteri Belia sekarang sahaja, Menteri Belia sebelum ini pun tidak kelihatan dalam beberapa game yang saya pernah menghadiri finalnya, tidak ada kelihatan. Ini adalah sangat tidak wajar dan begitu juga saya menyatakan kesal terhadap Presiden FAM juga tidak hadir, padahal ini merupakan program yang dikendalikan oleh FAM sendiri. Ini adalah sangat-sangat tidak wajar dan saya berharap bahawa perkara ini tidak harus berulang lagi pada pertandingan yang akan datang. Ketiganya yang saya hendak sebut ialah berkaitan dengan bajet ini, belanjawan ini. Saya lihat bahawa tiada satu pelan untuk mengatasi hal-hal yang berkaitan dengan ketirisan, kebocoran, keborosan yang disimpul sebagai satu kecurian wang negara yang berlaku selama ini. Ini sangat tidak sewajarnya, walaupun bagaimana bentuk, banyak mana peruntukan yang kita peruntukan tetapi kita tidak ada satu pelan yang strategik bagaimana hendak menghalang dan mengurangkan ketirisan dan kebocoran ini. Ini kerana ini merupakan isu yang sangat penting, yang sangat besar kerana dalam bajet kali ini disebut bahawa ada peruntukan bekalan air bersih RM732 juta, tabung bekalan air bersih RM500 juta, geran berkaitan air bersih untuk 156 dan juga yang lain-lain lagi berkaitan dengan air bersih.